
Akti kehtestaja:

Narva Linnavalitsus

Akti nimetus:

määrus

Teksti liik:

algtekst

Akti vastuvõtmise koht: 
NARVA linn

Avaldamismärge:
NARVA LINNA KRIISIKOMISJONI PÕHIMÄÄRUS JA KOOSSEIS
Narva Linnavalitsuse ___. märtsi 2006 a. määrus nr ______
 

  

Määrus kehtestatakse kohaliku omavalitsuse korralduse seaduse (RT I 1993, 37, 558; 1999, 82, 755; 2000, 51, 322; 2001, 24, 133; 82, 489; 100, 642; 2002, 29, 174; 36, 220; 50, 313; 53, 336; 58, 362; 61, 375; 63, 387; 64, 390; 393; 82, 480; 96, 565; 99, 579; 2003, 1, 1; 4, 22; 23, 141; 88, 588; 2004, 41, 277; 56, 399; 81, 542; 89, 610; 2005, 31, 230; 32, 235) § 30 lõike 1 punkti 3 ja § 7 lõike 1, hädaolukorraks valmisoleku seaduse (RT I 2000, 95, 613; 2002, 61, 375; 63, 387; 2003, 88, 594; 2004, 26, 173; 54, 390; 2005, 64, 482) § 21, Narva linna põhimääruse (KO 2000, 76, 1094) punkti 5.7.2 ja Narva Linnavalitsuse 25.01.2006 a. määruse nr 121 alusel NARVA linna kohaliku omavalitsuse hädaolukorraks valmisoleku seaduse nõuete täitmiseks.
1. peatükk

NARVA LINNA KRIISIKOMISJONI PÕHIMÄÄRUS
1. jagu 

Üldsätted

§1. Narva kriisikomisjon (edaspidi komisjon) on Narva Linnavalitsuse (edaspidi linnavalitsus) alaline komisjon, mille eesmärgiks on linnavalitsusele seadusega pandud pääste-, hädaolukorraks valmisoleku- ja kriisireguleerimis-alaste kohustuste täitmise korraldamine Narva linnas.

§2. Komisjoni põhimääruse ja koosseisu kinnitab ning komisjoni tegevuse lõpetab linnavalitsus.

§3. Komisjon juhindub oma tegevuses riigi ja Narva õigusaktidest ning käesolevast põhimäärusest.

2. jagu

Komisjoni koosseis

§4. Komisjoni esimees on linnapea.

§5. Komisjoni aseesimeesteks on vastavat valdkond kureeriv abilinnapea ja Ida-Viru        Päästeteenistuse  Narva osakonna juhataja..

§6. Komisjoni koosseisu kuuluvad kriisireguleerimise seisukohalt tähtsate linnavalitsuse ametite juhatajad, Narva Piirivalvepiirkonna, Kaitseliidu Narva Maleva, Narva Politseiprefektuuri ja Narvas asuvate linna teenindavate infrastruktuuri ettevõtete esindajad.

§7. Komisjon kinnitab oma otsusega komisjoni liikmete asendamise korra.

3. jagu

Komisjoni ülesanded

§7. Komisjoni põhiülesanded on:

1) Narva linna riskianalüüsi läbivaatamine ning sellest lähtuvalt ettepanekute tegemine     linnavalitsusele üld- ja detailplaneeringu täpsustamiseks;
2) Narva linna kriisireguleerimisplaani läbivaatamine;
3) linnavalitsusele ettepanekute tegemine kriisireguleerimismeeskonna koosseisu kohta;
4) linnavalitsusele ettepanekute tegemine munitsipaalvaru moodustamiseks, hoidmiseks ja kasutamiseks;
5) linnavalitsusele ettepanekute tegemine õppuste korraldamiseks;
6) koostöö tegemine Vabariigi Valitsuse, Ida-Viru maakonna ja naabervaldade kriisikomisjonidega;
7) teiste pääste- hädaolukorraks valmisoleku- ja kriisireguleerimise alaste ülesannete lahendamise korraldamine.
§8. Komisjoni ülesanded hädaolukorras on:

1) hädaolukorra lahendamise koordineerimine linna haldusterritooriumil;
2) elanike teavitamise korraldamine;
3) linnavalitsusele ettepanekute tegemine maavanemalt täiendavate ressursside   taotlemiseks.

4. jagu

Komisjoni õigused

§9. Komisjonil on õigus:
1) saada komisjoni pädevusse kuuluvates küsimustes linna asutustelt vajalikku informatsiooni ning komisjoni tööks vajalikke materjale;
2) kasutada hädaolukorra likvideerimisel munitsipaalvaru;
3) anda hinnanguid ja teha ettepanekuid linna õigusaktide eelnõudele, mis käsitlevad pääste- ja hädaolukorraks valmisoleku valdkonda;

4) viia läbi uuringuid ja tellida eksperthinnanguid ning esitada tulemuste analüüs linnavalitsusele;
5) luua töögruppe komisjoni eesmärkide täitmiseks;
6) teha ministeeriumitele ja teistele riigiasutustele ettepanekuid hädaolukordadeks valmisoleku ja kriisireguleerimise tagamiseks;
7) esitada autasustamiseks hädaolukorra likvideerimisel eriti silmapaistnud töötajaid ja linnaelanikke.
5. jagu

Komisjoni töökorraldus
§10. Komisjoni töövormiks on koosolek. Komisjon korraldab oma koosolekuid vastavalt komisjoni esimehe poolt kinnitatud plaanile. Vajaduse korral kutsub komisjoni esimees kokku plaanivälise koosoleku.

§11. Komisjon on otsustusvõimeline, kui koosolekust võtab osa vähemalt pool komisjoni koosseisust, sh esimees või üks aseesimeestest.

§12. Komisjoni esimehel on õigus vajaduse korral kutsuda komisjoni tööst sõnaõigusega osa võtma isikuid, kes ei kuulu komisjoni koosseisu.

§13. Komisjoni otsused võetakse vastu poolhäälte enamusega. Häälte võrdsuse korral on otsustav koosoleku juhataja hääl.

§14. Komisjoni otsused protokollitakse ja vormistatakse kolme tööpäeva jooksul ning neile kirjutavad alla koosoleku juhataja ja sekretär.

§15. Komisjoni otsused ja protokollid peavad vastama haldusdokumentidele kehtestatud põhinõuetele.

§16. Komisjoni otsused on soovitusliku iseloomuga linna õigusaktide vastuvõtmisel.

§17. Komisjoni asjaajamise eest vastutab komisjoni aseesimees – Ida-Viru Päästeteenistuse Narva osakonna juhataja. Komisjoni asjaajamist korraldab komisjoni sekretär. Komisjoni tehnilist teenindamist teostab Ida-Viru Päästeteenistuse Narva osakond.

§18. Komisjon kinnitab oma otsusega:

1) komisjoni liikmete tööjaotuse;
2) komisjoni hädaolukorras tegutsemise (kokkukutsumise, kogunemise ja töö) korra;
3) kriisireguleerimiskonna tegevuskirja ja tööplaani;
4) teised vajalikud juhendmaterjalid.

§19. Hädaolukorra puhul:

1) annab komisjoni esimees korralduse komisjoni kokkukutsumiseks;
2) langetab komisjoni esimees otsuseid ainuisikuliselt;
3) komisjoni esimehe äraolekul juhib komisjoni abilinnapeast aseesimees.

§20. Kriisikomisjoni liikmed ja neid asendavad isikud peavad kriisikomisjoni koosseisu kuulumise ajal olema komisjoni esimehele ja tema aseesimehele mobiiltelefoni kaudu ööpäevaringselt kättesaadavad.

2.peatükk

RAKENDUSSÄTTED

§21. Kinnitada Narva linna kriisikomisjoni alljärgneva koosseisu: 
(1) Narva linna kriisikomisjoni esimees Narva linnapea Tarmo Tammiste.
(2) Narva linna kriisikomisjoni aseesimehed:
1) abilinnapea Sofja Homjakova;
2) abilinnapea Jelena Torokvei;
3) abilinnapea Aleksander Ljudvig.
(3) Narva linna kriisikomisjoni liikmed:
1) Juri Jurtšenko, Ida-Viru Päästeteenistuse Narva osakonna juhataja;
2) Marek Ranne, Narva politseiosakonna korrakaitsetalituse ülemkomissar;
3) Arkadi Nikolajev, Narva linnavalitsuse Linnavara- ja majandusameti kommunaalmajandusosakonna juhataja;
4) Andrei Antonov, linnaarst;
5) Mihhail Stalnuhhin, Narva linnavolikogu esimees;
6) Anne Hallik, peaarhitekt;
7) Andrei Savin, AS Narva Elamuvaldus juhatuse liige;
8) Aleksei Voronov, AS Narva Vesi juhatuse liige;
9) Ahti Puur, AS Narva Elektrivõrk, juhatuse liige;

10) Andrus Tamm, AS Narva Bussiveod juhataja;

11) Sergei Sobolev, AS Narva Soojusvõrk juhatuse liige;
12) Aleksei Rõbin, AS Eesti Gaas, Narva osakonna direktori asetäitja;

13) Vladimir Mižui, AS Transservis-N juhatuse liige;

14) Valentina Pervunina, AS Eesti Raudtee Idapiirkonna juht;
15) Aksel Ers, AS Narva Elektrijaamad Balti Elektrijaama juhataja;

16) Jaanus Lumiste, Piirivalveameti Narva maanteepiirpunkti ülem;
17) Olga Rodinova, Narva linnavalitsuse Linnavara- ja majandusameti ehitus- ja arendusosakonna juhataja.

§22. Kinnitada Narva linna kriisikomisjoni asendusliikmete alljärgneva koosseisu:

1) Anatoli Nikolajev, Ida-Viru äästeteenistuse Narva osakond;

2) Aleksandr Taraskin, Narva politseiosakond;

3) Vladimir Otsman, Narva linnavalitsuse Linnavara- ja majandusamet;

4) Svetlana Andrejeva, linnaarstiteenistus;

5) Larissa Olenina, Narva linnavolikogu;

6) Ellen Uusküla, Narva linnavalitsuse Arhitektuuri- ja linnaplaneerimise amet;

7) Marina Podkopalova, AS Narva Elamuvaldus;
8) Sergei Zvetkov, AS Narva Vesi;

9) Georg Gering, AS Narva Elektrivõrk;

10) Ivan Brodnev, AS Narva Bussiveod;

11) Aleksandr Margassov, AS Narva Soojusvõrk;

12) Kirill Gudkon, AS Eesti Gaas Narva osakond;

13) Aleksandr Belikov, AS Transservis-N;

14) Nadežda Raževa, AS Eesti Raudtee;
15) Ülar Kustalu, Piirivalveameti Narva maanteepiiripunkt.

§23. Tunnistada kehtetuks Narva Linnavalitsuse 31.10.2001 a. määrus nr 1868 „Narva linna kriisikomisjoni põhimääruse ja koosseisu kinnitamine“.
§24. Tunnistada kehtetuks Narva Linnavalitsuse 25.01.2006 a. määrus nr 121 „Narva linnavalitsuse 31.10.2001 a. määruse nr 1868 „Narva linna kriisikomisjoni põhimääruse ja koosseisu kinnitamine“ lisa 2 muutmine“.
§25. Määrus jõustub seadusega sätestatud korras.

Tarmo Tammiste 





Ants Liimets

Narva linnapea
   




Narva linnasekretär
